2004E0694 — SL — 15.11.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2004/694/SZVP

z dne 11. oktobra 2004

o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Dne 30. marca 2004 je Svet sprejel Skupno stališče 2004/293/SZVP ( 1 ) o podaljšanju ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) v obliki omejitve vstopa osebam, ki so vključene v dejavnosti, ki osebam na prostosti pomagajo pri njihovem nadaljnjem izogibanju pravici za kazniva dejanja, za katera jih je obtožilo MKSJ, ali kako drugače ovirajo MKSJ pri učinkovitem izvajanju njegovega mandata. (2) Svet je ponovil potrebo po okrepitvi prizadevanja, da se Radovana Karadžića, Ratka Mladića in Anteja Gotovino privede pred MKSJ. (3) Za dopolnitev ukrepov, priporočenih v Resoluciji Varnostnega sveta Združenih narodov 1503, sprejeti 28. avgusta 2003, proti posameznikom, skupinam ali organizacijam, ki pomagajo obtožencem na prostosti in ob upoštevanju dejstva, da ta resolucija od vseh držav zahteva, da okrepijo svoje sodelovanje z MKSJ, zlasti glede Radovana Karadžića, Ratka Mladića in Anteja Gotovine, Svet meni, da je primerno, da se zamrznejo sredstva teh posameznikov v okviru splošnih prizadevanj EU, da se jim prepreči kakršna koli pomoč in se jih privede pred MKSJ. (4) Svet bo bodisi podaljševal ali spreminjal te ukrepe, če bodo osebe, ki so predmet te zamrznitve sredstev, ostale na prostosti. (5) Za izvajanje teh ukrepov je potrebno ukrepanje Skupnosti – ob upoštevanju naslednjega: SPREJEL NASLEDNJE SKUPNO STALIŠČE:







Člen 1

1. Vsa sredstva in gospodarske vire, ki pripadajo fizičnim osebam, obtoženim pred MKSJ, ki so navedene v Prilogi, se zamrzne.

2. Fizičnim osebam, navedenim v Prilogi, se neposredno ali posredno ne daje na voljo ali v njihovo korist kakršnih koli sredstev ali gospodarskih virov.

3. Izjeme so možne za sredstva ali gospodarske vire, ki so:

(a) potrebni za kritje osnovnih stroškov, vključno s plačili živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

(b) namenjeni izključno za plačilo razumnih strokovnih honorarjev in povračilo nastalih izdatkov, povezanih z zagotavljanjem pravnih storitev;

(c) namenjeni izključno za plačilo honorarjev ali stroškov storitev za redno hranjenje ali vzdrževanje zamrznjenih sredstev ali gospodarskih virov;

(d) potrebni za kritje izrednih stroškov.

4. Odstavek 2 se ne uporablja za pripisovanje na zamrznjene račune:

(a) obresti ali drugih dohodkov na te račune; ali

(b) plačil iz pogodb, dogovorov ali zavez, ki so bile sklenjene ali so nastale pred datumom, ko so ti računi postali predmet omejevalnih ukrepov,

pod pogojem, da so vse take obresti, drugi dohodki in plačila še naprej predmet odstavka 1.

Člen 2

Svet na predlog države članice ali Komisije po potrebi sprejme spremembe seznama v Prilogi.

Člen 3

Z namenom zagotoviti kar največji učinek zgoraj navedenih ukrepov Evropska unija tretje države spodbuja k sprejetju omejevalnih ukrepov, podobnih tem iz tega skupnega stališča.

Člen 4

To skupno stališče začne učinkovati z dnem sprejetja. Uporablja se v obdobju 12 mesecev. Redno se pregleduje. Če Svet meni, da njegovi cilji niso bili doseženi, lahko njegovo uporabo podaljša ali ga spremeni.

Člen 5

To skupno stališče se objavi v Uradnem listu Evropske unije.









PRILOGA

▼M1

Seznam oseb iz člena 2

1. Borovčanin, Ljubomir. Datum rojstva: 27.2.1960. Kraj rojstva: Han Pijesak, Bosna in Hercegovina. Državljanstvo: Bosne in Hercegovine.

2. Borovnica, Goran. Datum rojstva: 15.8.1965. Kraj rojstva: Kozarac, Občina Prijedor, Bosna in Hercegovina. Državljanstvo: Bosne in Hercegovine.

3. Bralo, Miroslav. Datum rojstva: 13.10.1967. Kraj rojstva: Kratine, Občina Vitez, Bosna in Hercegovina. Državljanstvo: Bosne in Hercegovine.

4. Djordjević, Vlastimir. Datum rojstva: 1948. Kraj rojstva: Vladičin Han, Srbija in Črna gora. Državljanstvo: Srbije in Črne gore.

5. Gotovina, Ante. Datum rojstva: 12.10.1955. Kraj rojstva: Otok Pašman, Občina Zadar, Republika Hrvaška. Državljanstvo: (a) Hrvaške, (b) Francije.

6. Hadžić, Goran. Datum rojstva: 7.9.1958. Kraj rojstva: Vinkovci, Republika Hrvaška. Državljanstvo: Srbije in Črne gore.

7. Janković, Gojko. Datum rojstva: 31.10.1954. Kraj rojstva: Trbuše, Občina Foča, Bosna in Hercegovina. Državljanstvo: Bosne in Hercegovine.

8. Karadžić, Radovan. Datum rojstva: 19.6.1945. Kraj rojstva: Petnjica, Savnik, Črna gora, Srbija in Črna gora. Državljanstvo: Bosne in Hercegovine.

9. Lazarević, Vladimir. Datum rojstva: 23.3.1949. Kraj rojstva: Grnčar, Srbija in Črna gora. Državljanstvo: Srbije in Črne gore.

10. Lukić, Milan. Datum rojstva: 6.9.1967. Kraj rojstva: Višegrad, Bosna in Hercegovina. Državljanstvo: (a) Bosne in Hercegovine, (b) verjetno Srbije in Črne gore.

11. Lukić, Sredoje. Datum rojstva: 5.4.1961. Kraj rojstva: Višegrad, Bosna in Hercegovina. Državljanstvo: (a) Bosne in Hercegovina, (b) verjetno Srbija in Črna gora.

12. Lukić, Sreten. Datum rojstva: 28.3.1955. Kraj rojstva: Višegrad, Bosna in Hercegovina. Državljanstvo: Srbija in Črna gora.

13. Milošević, Dragomir. Datum rojstva: 4.2.1942. Kraj rojstva: Murgaš, Občina Ub, Srbija in Črna gora. Državljanstvo: Bosne in Hercegovine.

14. Mladić, Ratko. Datum rojstva: 12.3.1942. Kraj rojstva: Božanovići, Občina Kalinovik, Bosna in Hercegovina. Državljanstvo: (a) Bosne in Hercegovine, (b) Srbije in Črne gore.

15. Nikolić, Drago. Datum rojstva: 9.11.1957. Kraj rojstva: Bratunac, Bosna in Hercegovina. Državljanstvo: Bosne in Hercegovine.

16. Pandurević, Vinko. Datum rojstva: 25.6.1959. Kraj rojstva: Sokolac, Bosna in Hercegovina. Državljanstvo: (a) Bosne in Hercegovine, (b) verjetno Srbije in Črne gore.

17. Pavković, Nebojša. Datum rojstva: 10.4.1946. Kraj rojstva: Senjski Rudnik, Srbija in Črna gora. Državljanstvo: Srbije in Črne gore.

18. Popović, Vujadin. Datum rojstva: 14.3.1957. Kraj rojstva: Šekovići, Bosna in Hercegovina. Državljanstvo: Srbije in Črne gore.

19. Todović, Savo. Datum rojstva: 11.12.1952. Kraj rojstva: Foča, Bosna in Hercegovina. Državljanstvo: Bosne in Hercegovine.

20. Zelenović, Dragan. Datum rojstva: 12.2.1961. Kraj rojstva: Foča, Bosna in Hercegovina. Državljanstvo: Bosne in Hercegovine.

21. Župljanin, Stojan. Datum rojstva: 22.9.1951. Kraj rojstva: Kotor Varoš, Bosna in Hercegovina. Državljanstvo: Bosne in Hercegovine.